title: Provedbena uredba Komisije (EU) br. 199/2014 оd 28. veljače 2014. o razvrstavanju određene robe u kombiniranu nomenklaturu

text:
               4.3.2014

               HR

               Službeni list Europske unije

               L 62/6

      PROVEDBENA UREDBA KOMISIJE (EU) br. 199/2014
   оd 28. veljače 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati u odgovarajuće oznake KN iz stupca (2), a na temelju razloga iz stupca (3) navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. veljače 2014.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                  Proizvod u obliku stilizirane žirafe (visine približno 36 cm i težine približno 820 g) koji se izvana sastoji od mekanog tekstila i napunjen je raznim materijalima. Glava je napunjena mekanim tekstilnim materijalom, dok su tijelo i ekstremiteti napunjeni mješavinom rasutog prosa i lavande (to punjenje se ne može odvojiti i upotrebljavati kao poseban jastuk).
                  Proizvod se može zagrijavati u mikrovalnoj ili tradicionalnoj pećnici te rashlađivati u hladnjaku ili zamrzivaču kako bi se upotrebljavao kao jastuk za grijanje ili hlađenje.

                      (1) Vidi sliku.

                  9503 00 41

                  Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 9503 00 i 9503 00 41.
                  S obzirom na dizajn i način prikazivanja, proizvod je uglavnom namijenjen za zabavu djece i odraslih (vidi i napomene s objašnjenjem harmoniziranog sustava uz poglavlje 95., općenito, i uz tarifni broj 9503, točka (D)). Svaka druga uporaba koja se temelji na mogućnosti njegova zagrijavanja ili rashlađivanja smatra se dopunom zabavne vrijednosti proizvoda. Stoga se smatra da je proizvod igračka iz tarifnog broja 9503. Razvrstavanje na temelju jednog od njegovih sastavnih materijala (na primjer kao proso u tarifni broj 1008 ili kao ostali gotovi tekstilni proizvodi u tarifni broj 6307) stoga je isključeno.
                  Proizvod se stoga razvrstava kao igračka s punjenjem koja predstavlja životinju u oznaku KN 9503 00 41.

         (1)  Slika služi samo za informativne svrhe.


title: Provedbena uredba Komisije (EU) 2015/168 оd 3. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               4.2.2015

               HR

               Službeni list Europske unije

               L 28/42

         PROVEDBENA UREDBA KOMISIJE (EU) 2015/168
   оd 3. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  344,2

                  IL

                  99,6

                  MA

                  80,2

                  SN

                  316,2

                  TR

                  119,8

                  ZZ

                  192,0

                  0707 00 05

                  TR

                  183,2

                  ZZ

                  183,2

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  239,0

                  TR

                  236,9

                  ZZ

                  213,8

                  0805 10 20

                  EG

                  49,2

                  IL

                  78,7

                  MA

                  57,6

                  TN

                  54,3

                  TR

                  64,2

                  ZZ

                  60,8

                  0805 20 10

                  IL

                  144,4

                  MA

                  79,6

                  ZZ

                  112,0

                  0805 20 30 , 0805 20 50 , 0805 20 70 , 0805 20 90

                  CN

                  56,6

                  EG

                  83,5

                  IL

                  133,4

                  JM

                  119,0

                  MA

                  114,2

                  TR

                  85,4

                  ZZ

                  98,7

                  0805 50 10

                  TR

                  56,6

                  ZZ

                  56,6

                  0808 10 80

                  BR

                  63,9

                  CL

                  89,9

                  US

                  159,3

                  ZZ

                  104,4

                  0808 30 90

                  CL

                  316,1

                  US

                  130,9

                  ZA

                  86,6

                  ZZ

                  177,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/1784 оd 30. rujna 2016. o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize

text:
               8.10.2016

               HR

               Službeni list Europske unije

               L 273/5

         PROVEDBENA UREDBA KOMISIJE (EU) 2016/1784
   оd 30. rujna 2016.
   o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 91. stavak 1. točku (d) i stavak 2.,
   budući da:

               (1)

               Uredbom Komisije (EEZ) br. 2568/91 (2) utvrđene su kemijske i organoleptičke karakteristike maslinova ulja i ulja komine maslina te određene metode ocjene tih karakteristika. Te metode redovito se ažuriraju na temelju mišljenja kemijskih stručnjaka i u skladu s radovima koji se obavljaju u okviru Međunarodnog vijeća za masline („IOC”).

               (2)

               Kako bi se na razini Unije osigurala provedba najnovijih međunarodnih standarda koje je utvrdio IOC, trebalo bi ažurirati metodu za određivanje peroksidnog broja koja je utvrđena u Uredbi (EEZ) br. 2568/91.

               (3)

               Uredbu (EEZ) br. 2568/91 trebalo bi stoga na odgovarajući način izmijeniti.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Prilog III. Uredbi (EEZ) br. 2568/91 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. rujna 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Uredba Komisije (EEZ) br. 2568/91 od 11. srpnja 1991. o karakteristikama maslinovog ulja i ulja komine maslina te o odgovarajućim metodama analize (SL L 248, 5.9.1991., str. 1.).

      PRILOG

            „PRILOG III.

               ODREĐIVANJE PEROKSIDNOG BROJA

            1.   Područje primjene

            U ovom se Prilogu opisuje metoda za određivanje peroksidnog broja ulja i masti životinjskog i biljnog podrijetla.
            2.   Definicija

            Peroksidni broj jest količina onih tvari u uzorku, izraženih u obliku miliekvivalenata aktivnog kisika na kilogram, koji pod opisanim radnim uvjetima oksidiraju kalijev jodid.
            3.   Princip

            Reakcija ispitivanog dijela uzorka u otopini octene kiseline i kloroforma s otopinom kalijeva jodida. Titriranje oslobođenog joda standardiziranom otopinom natrijeva tiosulfata.
            4.   Oprema

            Sva oprema koja se koristi ne smije sadržavati tvari koje uzrokuju redukciju ili oksidaciju.

                  Bilješka 1.:

               Površina podloge ne smije se zamastiti.

                        4.1

                        Staklena odmjerna posudica volumena 3 ml.

                        4.2

                        Tikvice s užim grlom i čepom, volumena približno 250 ml, prethodno osušene i ispunjene čistim, suhim, inertnim plinom (dušikom ili, još bolje, ugljikovim dioksidom).

                        4.3

                        Bireta volumena 5 ml, 10 ml ili 25 ml, graduirana na najmanje 0,05 ml, po mogućnosti s automatskim podešavanjem na nulu ili odgovarajuća automatska bireta.

                        4.4

                        Analitička vaga.

                  5.   Reagensi

                        5.1

                        Kloroform, kvalitete analitičkog reagensa, očišćen od kisika propuhivanjem strujom čistog, suhog inertnog plina.

                        5.2

                        Ledena octena kiselina, kvalitete analitičkog reagensa, očišćena od kisika propuhivanjem strujom čistog, suhog inertnog plina.

                        5.3

                        Kalijev jodid, zasićena vodena otopina, svježe pripremljena, bez joda i jodata. Otopiti oko 14 g kalijeva jodida u oko 10 ml vode na sobnoj temperaturi.

                        5.4

                        Vodena otopina natrijeva tiosulfata 0,01 mol/l (ekvivalent 0,01 N), precizno standardizirana neposredno prije uporabe.
                        Svaki dan i prije uporabe pripremiti svježu 0,01 mol/l otopinu natrijeva tiosulfata od 0,1 mol/l standardne otopine natrijeva tiosulfata, ili odrediti točnu molarnost. Prethodna iskustva pokazala su da je stabilnost ograničena te da ovisi o pH vrijednosti i udjelu slobodnog ugljikova dioksida. Za razrjeđivanje upotrebljavati samo svježe prokuhanu vodu, eventualno pročišćenu dušikom.
                        Za određivanje točne molarnosti otopine natrijeva tiosulfata preporučuje se sljedeći postupak:
                        s preciznošću od 0,001 g izvagati 0,27 g do 0,33 g kalijeva jodata (mKIO3) u odmjernu tikvicu (250 ml ili 500 ml) i do oznake razrijediti svježe prokuhanom vodom (V2), ohlađenom na sobnu temperaturu. Pipetom prenijeti 5 ml ili 10 ml te otopine kalijeva jodata (V1) u Erlenmeyerovu tikvicu od 250 ml. Dodati 60 ml svježe prokuhane vode, 5 ml 4 mol/l hidrokloridne kiseline i 25 mg do 50 mg kalijeva jodida ili 0,5 ml zasićene otopine kalijeva jodida. Titrirati tu otopinu otopinom natrijeva tiosulfata (V3) kako bi se odredila točna molarnost otopine natrijeva tiosulfata,

                        pri čemu je:

                                    mKIO3 masa kalijeva jodata u gramima

                                    V1 volumen otopine kalijeva jodata u mililitrima (5 ml ili 10 ml)

                                    V2 ukupni volumen otopine kalijeva jodata u mililitrima (250 ml ili 500 ml)

                                    V3 volumen otopine natrijeva tiosulfata u mililitrima

                                    wKIO3 čistoća kalijeva jodata u g/100 g

                                    MKIO3 molekularna masa kalijeva jodata (214 g/mol)

                                    T točna molarnost otopine natrijeva tiosulfata (mol/l).

                        5.5

                        Škrobna otopina, vodena otopina 10 g/l, svježe pripremljena korištenjem prirodnog topivog škroba. Mogu se upotrebljavati i ekvivalentni reagensi.

                  6.   Uzorak

            Treba paziti da uzeti uzorak bude pohranjen na tamnom i hladnom mjestu u potpuno ispunjenim staklenim posudama, hermetički zatvorenima staklenim ili plutenim čepovima.
            7.   Postupak

            Ispitivanje se mora provesti pri difuznom dnevnom svjetlu ili pod umjetnim svjetlom. U staklenoj odmjernoj posudici (4.1.), ili, ako to ne uspije, u tikvici (4.2.), treba izvagati masu uzorka s preciznošću od 0,001 g u skladu sa sljedećom tablicom prema očekivanom peroksidnom broju:

                        Očekivani peroksidni broj
                        (meq)

                        Masa ispitivanog dijela uzorka
                        (g)

                        0 do 12

                        5,0 do 2,0

                        12 do 20

                        2,0 do 1,2

                        20 do 30

                        1,2 do 0,8

                        30 do 50

                        0,8 do 0,5

                        50 do 90

                        0,5 do 0,3

                  Tikvicu (4.2.) treba odčepiti i u nju staviti staklenu odmjernu posudicu koja sadržava ispitivani dio uzorka. Dodati 10 ml kloroforma (5.1.). Miješanjem brzo otopiti uzorak. Dodati 15 ml octene kiseline (5.2.), zatim 1 ml otopine kalijeva jodida (5.3.). Brzo začepiti, protresti jednu minutu i odložiti da odleži točno pet minuta na tamnom mjestu i na temperaturi od 15 do 25 °C.
            Dodati približno 75 ml destilirane vode. Titrirati oslobođeni jod otopinom natrijeva tiosulfata (5.4.) snažnim protresanjem uz upotrebu otopine škroba (5.5.) kao indikatora.
            Provesti dva određivanja na istom uzorku za ispitivanje.
            Istodobno treba provesti slijepu probu. Ako rezultat slijepe probe prelazi 0,05 ml 0,01 N otopine natrijeva tiosulfata (5.4.), treba zamijeniti onečišćene reagense.
            8.   Izražavanje rezultata

            Peroksidni broj (PB) izražen u miliekvivalentima aktivnog kisika na kilogram dan je sljedećom formulom:

            pri čemu je:

                        V

                        =

                        volumen standardizirane otopine natrijeva tiosulfata (5.4.) utrošen za ispitivanje, izražen u mililitrima, ispravljen rezultatom za slijepu probu;

                        T

                        =

                        točna molarnost korištene otopine natrijeva tiosulfata (5.4.), izražena u mol/l;

                        m

                        =

                        masa ispitivanog dijela uzorka u gramima.

                  Kao rezultat treba uzeti aritmetički prosjek dvaju provedenih određivanja.
            Rezultat određivanja treba navesti do jednog decimalnog mjesta.”


title: Provedbena uredba Komisije (EU) 2017/1375 оd 25. srpnja 2017. o izmjeni Provedbene uredbe (EU) br. 1191/2014 o određivanju oblika i načina podnošenja izvješća iz članka 19. Uredbe (EU) br. 517/2014 Europskog parlamenta i Vijeća o fluoriranim stakleničkim plinovima

text:
                  26.7.2017

                  HR

                  Službeni list Europske unije

                  L 194/4

            PROVEDBENA UREDBA KOMISIJE (EU) 2017/1375
      оd 25. srpnja 2017.
      o izmjeni Provedbene uredbe (EU) br. 1191/2014 o određivanju oblika i načina podnošenja izvješća iz članka 19. Uredbe (EU) br. 517/2014 Europskog parlamenta i Vijeća o fluoriranim stakleničkim plinovima
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (1), a posebno njezin članak 19. stavak 7.,
      budući da:

                  (1)

                  Provedbenom uredbom Komisije (EU) br. 1191/2014 (2) utvrđuje se način na koji proizvođači, uvoznici i izvoznici određenih fluoriranih stakleničkih plinova te poduzeća koja te plinove uništavaju dostavljaju informacije u skladu s člankom 19. Uredbe (EU) br. 517/2014 s obzirom na upotrebu tih plinova kao sirovina ili ako stavljaju na tržište proizvode ili opremu koji sadržavaju te plinove.

                  (2)

                  Kako bi se omogućilo učinkovito praćenje sukladnosti s obvezama izvješćivanja iz članka 19. Uredbe (EU) br. 517/2014, od poduzeća bi trebalo zahtijevati da prijave upotrebu elektroničkog alata za izvješćivanje iz članka 1. Provedbene Uredbe (EU) br. 1191/2014 prije obavljanja odgovarajućih djelatnosti. Time bi se nadležnim tijelima država članica omogućilo da u trenutku uvoza, izvoza ili druge relevantne djelatnosti utvrde bi li poduzeće trebalo podlijegati verifikaciji sukladnosti na temelju izvješća iz članka 19. Uredbe (EU) br. 517/2014.

                  (3)

                  Prilog Provedbenoj uredbi (EU) br. 1191/2014 trebalo bi izmijeniti s obzirom na strukturu traženih informacija o određenim karakteristikama fluorougljikovodika (HFC) radi usklađivanja s obrascem za izvješćivanje koji upotrebljavaju stranke Montrealskog protokola o tvarima koje oštećuju ozonski sloj uz Bečku konvenciju o zaštiti ozonskog sloja (3) (Montrealski protokol). Time bi se Uniji omogućilo da ispuni svoje obveze izvješćivanja u skladu s Montrealskim protokolom. Zbog istog bi se razloga od 2020. trebalo zahtijevati dostavljanje informacija o odredištu izvoza i podrijetlu uvoza, čime bi se omogućilo dovoljno vremena za prilagodbu elektroničkog alata za izvješćivanje.

                  (4)

                  U 2. dijelu trebalo bi dodati dodatne načine razlikovanja i napomene kako bi se odrazila praksa izvješćivanja koja se razvila tijekom prvih dvaju ciklusa izvješćivanja, a u 12. dijelu trebalo bi pojasniti opis kako bi se izbjeglo da ga poduzeća koja dostavljaju izvješće pogrešno tumače.

                  (5)

                  Provedbenom uredbom Komisije (EU) 2016/879 (4) uspostavljen je elektronički registar s obzirom na kvote za stavljanje na tržište fluorougljikovodika u koji se bilježe svi važni podaci povezani s odobrenjima iz članka 18. stavka 2. Uredbe (EU) br. 517/2014. Odgovarajući format izvješćivanja utvrđen u 13. dijelu Priloga Provedbenoj uredbi (EU) br. 1191/2014 stoga je suvišan i trebalo bi ga izbrisati.

                  (6)

                  Mjere predviđene ovom Uredbom u skladu su s mišljenjem Odbora osnovanog člankom 24. stavkom 1. Uredbe (EU) br. 517/2014.,

            DONIJELA JE OVU UREDBU:
      Članak 1.
      Provedbena uredba (EU) br. 1191/2014 mijenja se kako slijedi:

                  1.

                  Članak 1. zamjenjuje se sljedećim:
                  „Članak 1.
                  1.   Izvješća propisana člankom 19. Uredbe (EU) br. 517/2014 podnose se elektroničkim putem upotrebom alata za izvješćivanje na temelju obrasca utvrđenog u Prilogu ovoj Uredbi koji je u tu svrhu dostupan na internetskim stranicama Komisije.
                  2.   Prije obavljanja djelatnosti za koje se dostavlja izvješće u skladu s člankom 19. Uredbe (EU) br. 517/2014 svako se poduzeće na internetskim stranicama Komisije prijavljuje za upotrebu elektroničkog alata za izvješćivanje.”

                  2.

                  Prilog se izmjenjuje u skladu s Prilogom ovoj Uredbi.

            Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 25. srpnja 2017.

               Za Komisiju

               Predsjednik

            Jean-Claude JUNCKER

         (1)  SL L 150, 20.5.2014., str. 195.

         (2)  Provedbena uredba Komisije (EU) br. 1191/2014 оd 30. listopada 2014. o određivanju oblika i načina podnošenja izvješća iz članka 19. Uredbe (EU) br. 517/2014 Europskog parlamenta i Vijeća o fluoriranim stakleničkim plinovima (SL L 318, 5.11.2014., str. 5.).

         (3)  Odluka Vijeća 88/540/EEZ od 14. listopada 1988. o sklapanju Bečke konvencije o zaštiti ozonskog sloja i Montrealskog protokola o tvarima koje oštećuju ozonski sloj (SL L 297, 31.10.1988., str. 8.).

         (4)  Provedbena uredba Komisije (EU) 2016/879 оd 2. lipnja 2016. o utvrđivanju detaljnih pravila, u skladu s Uredbom (EU) br. 517/2014 Europskog parlamenta i Vijeća, u pogledu izjave o sukladnosti za stavljanje na tržište rashladne i klimatizacijske opreme te opreme za dizalice topline punjene fluorougljikovodicima i verifikaciji te izjave koju obavlja neovisni revizor (SL L 146, 3.6.2016., str. 1.).

         PRILOG
         Prilog Provedbenoj uredbi (EU) br. 1191/2014 mijenja se kako slijedi:

                     1.

                     U 1. dijelu tablica se zamjenjuje sljedećim:

                                    „INFORMACIJE KOJE SE DOSTAVLJAJU

                                    NAPOMENE

                                 1.A

                                 Ukupna količina proizvedena u postrojenjima u Uniji

                                 1.B

                                             —

                                             količina proizvedena u postrojenjima u Uniji koja se sastoji od prikupljenih nusproizvoda ili neželjenih proizvoda ako su ti nusproizvodi ili ti proizvodi uništeni u postrojenjima prije stavljanja na tržište

                                 Izvješća proizvođača koji obavljaju uništavanje o ukupnim uništenim količinama podnose se u 8. dijelu izvješća.

                                 1.C

                                             —

                                             količina proizvedena u postrojenjima u Uniji koja se sastoji od prikupljenih nusproizvoda ili neželjenih proizvoda ako su ti nusproizvodi ili ti proizvodi predani drugim poduzećima na uništavanje, a prethodno nisu stavljeni na tržište

                                 Navesti poduzeće koje obavlja uništavanje.

                                 1.C_a

                                 Količina fluorougljikovodika proizvedenih za upotrebu kao sirovine u Uniji

                                 1.C_b

                                 Količina fluorougljikovodika proizvedenih za upotrebe u Uniji koje su izuzete na temelju Montrealskog protokola

                                 Navesti vrstu upotrebe koja je izuzeta.

                                    AUTOMATSKI IZRAČUNATE KOLIČINE

                                 1.D

                                 Ukupna količina uništene vlastite proizvodnje koja prethodno nije stavljena na tržište

                                 1.D = 1.B + 1.C

                                 1.E

                                 Proizvodnja raspoloživa za prodaju

                                 1.E = 1.A – 1.D”

                     2.

                     2. dio mijenja se kako slijedi:

                                 (a)

                                 u drugom stavku dodaje se sljedeća rečenica:
                                 „Za izvješćivanje o djelatnostima 2019. o količinama fluorougljikovodika po prvi se put izvješćuje odvojeno za svaku zemlju podrijetla, osim ako nije drukčije navedeno u tablici u nastavku.”;

                                 (b)

                                 tablica se zamjenjuje sljedećim:

                                                „INFORMACIJE KOJE SE DOSTAVLJAJU

                                                NAPOMENE

                                             2.A

                                             Količina uvezena u Uniju

                                             2.B

                                             Količina koju je u Uniju uvezlo poduzeće koje dostavlja izvješće, a koja nije puštena u slobodan promet te ju je poduzeće koje dostavlja izvješće ponovno izvezlo u proizvodima ili opremi

                                             Nije potrebno izvješćivati o zemlji podrijetla fluorougljikovodika.
                                             Plinovi u velikim količinama koji su uvezeni za unutarnju proizvodnju, kojima se pune proizvodi ili oprema te koje se naknadno ponovno izvozi.
                                             Ako se ponovni izvoz u proizvodima ili opremi (dio 2.B) ne odvija u istoj kalendarskoj godini kao i uvoz, količine navedene u dijelu 2.B mogu uključivati ponovni izvoz u proizvodima ili opremi iz zaliha koje nisu stavljene na tržište Unije na dan 1. siječnja kako je navedeno u dijelu 4.C.
                                             Navesti izvoz plinova u velikim količinama samo u 3. dijelu.

                                             2.C

                                             Količina iskorištenih, recikliranih ili obnovljenih fluorougljikovodika

                                             2.D

                                             Količina nerabljenih fluorougljikovodika uvezenih za upotrebu kao sirovine

                                             2.E

                                             Količina nerabljenih fluorougljikovodika uvezenih za upotrebe koje su izuzete na temelju Montrealskog protokola

                                             Navesti vrstu upotrebe koja je izuzeta.”

                     3.

                     3. dio mijenja se kako slijedi:

                                 (a)

                                 u drugom stavku dodaje se sljedeća rečenica:
                                 „Za izvješćivanje o djelatnostima 2019. o količinama fluorougljikovodika po prvi se put izvješćuje odvojeno za svaku zemlju odredišta, osim ako nije drukčije navedeno u tablici u nastavku.”;

                                 (b)

                                 tablica se zamjenjuje sljedećim:

                                                „INFORMACIJE KOJE SE DOSTAVLJAJU

                                                NAPOMENE

                                             3.A

                                             Ukupna količina izvezena iz Unije

                                             3.B

                                             Izvezene količine iz vlastite proizvodnje ili uvoza

                                             Nije potrebno izvješćivati o zemlji odredišta.

                                                AUTOMATSKI IZRAČUNATE KOLIČINE

                                             3.C

                                             Izvezene količine kupljene od drugih poduzeća u Uniji

                                             3.C = 3.A – 3.B

                                                INFORMACIJE KOJE SE DOSTAVLJAJU

                                             3.D

                                             Količina izvezena radi recikliranja

                                             Nije potrebno izvješćivati o zemlji odredišta.

                                             3.E

                                             Količina izvezena radi obnavljanja

                                             Nije potrebno izvješćivati o zemlji odredišta.

                                             3.F

                                             Količina izvezena radi uništavanja

                                             Nije potrebno izvješćivati o zemlji odredišta.

                                             3.G

                                             Količina izvezenih iskorištenih, recikliranih ili obnovljenih fluorougljikovodika

                                             3.H

                                             Količina nerabljenih fluorougljikovodika izvezenih za upotrebu kao sirovine

                                             3.I

                                             Količina nerabljenih fluorougljikovodika izvezenih za upotrebe koje su izuzete na temelju Montrealskog protokola

                                             Navesti vrstu upotrebe koja je izuzeta.”

                     4.

                     U 4. dijelu redak koji se odnosi na 4.M u tablici zamjenjuje se sljedećim:

                                 „4.M

                                 Ukupna količina fizički stavljena na tržište

                                 4.M = 1.E + 2.A – 2.B – 3.B + 4.C – 4.H”

                     5.

                     U 12. dijelu tablica se zamjenjuje sljedećim:

                                    „INFORMACIJE KOJE SE DOSTAVLJAJU

                                    NAPOMENE

                                 12.A

                                 Količina fluorougljikovodika kojima je punjena uvezena oprema koju je carina pustila u slobodan promet u Uniji, a za koju su fluorougljikovodici prethodno bili izvezeni iz Unije i koja je podlijegala ograničenju kvote fluorougljikovodika za stavljanje na tržište Unije

                                 Navesti poduzeće izvoznika/poduzeća izvoznike fluorougljikovodika i godinu/godine izvoza.
                                 Navesti poduzeće/poduzeća koje/koja je/su po prvi put stavilo/stavila fluorougljikovodike na tržište Unije te godinu/godine tog stavljanja na tržište.”

                     6.

                     13. dio briše se.


title: Provedbena uredba Komisije (EU) br. 1358/2014 оd 18. prosinca 2014. o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 u pogledu podrijetla životinja ekološke akvakulture, uzgojne prakse u akvakulturi, hrane za životinje ekološke akvakulture te proizvoda i tvari odobrenih za upotrebu u ekološkoj akvakulturi  Tekst značajan za EGP

text:
               19.12.2014

               HR

               Službeni list Europske unije

               L 365/97

         PROVEDBENA UREDBA KOMISIJE (EU) br. 1358/2014
   оd 18. prosinca 2014.
   o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 u pogledu podrijetla životinja ekološke akvakulture, uzgojne prakse u akvakulturi, hrane za životinje ekološke akvakulture te proizvoda i tvari odobrenih za upotrebu u ekološkoj akvakulturi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 13. stavak 3., članak 15. stavak 2. i članak 16. stavak 1.,
   budući da:

               (1)

               Uredbom (EZ) br. 834/2007 utvrđuju se osnovni zahtjevi za ekološku proizvodnju morskih algi i životinja akvakulture. Detaljna pravila za provedbu tih zahtjeva utvrđena su Uredbom Komisije (EZ) br. 889/2008 (2).

               (2)

               U razdoblju od studenoga 2012. do travnja 2013. određene države članice zatražile su reviziju pravila o proizvodima, tvarima, izvorima hrane za životinje i metodama koje se smiju upotrebljavati u ekološkoj proizvodnji proizvoda akvakulture. Te zahtjeve ocijenila je stručna skupina za tehničko savjetovanje o ekološkoj proizvodnji (EGTOP), osnovana Odlukom Komisije 2009/427/EZ (3). Uzimajući u obzir mišljenje EGTOP-a, Komisija je utvrdila potrebu za ažuriranjem i integracijom postojećih pravila za provedbu zahtjeva za ekološku proizvodnju morskih algi i životinja akvakulture.

               (3)

               U skladu s člankom 15. stavkom 1. točkom (a) podtočkom ii. Uredbe (EZ) br. 834/2007, životinje uzgojene na konvencionalan način mogu se pod posebnim uvjetima dopremiti u uzgajalište ako mlađ koja potječe od ekološki uzgojenih matičnih jata ili iz ekoloških uzgajališta nije raspoloživa. Uredbom (EZ) br. 889/2008 utvrđuju se posebna ograničenja u pogledu ulovljenih divljih životinja akvakulture, uključujući sakupljanje divlje riblje mlađi iz akvakulture. Neke tradicionalne prakse ekstenzivnog uzgoja ribe u močvarnim područjima, kao što su ribnjaci sa slanom vodom, područja pod utjecajem plime i oseke te obalne lagune, zatvorenima nasipima i uzvisinama, postoje već stoljećima te su značajne u pogledu kulturne baštine, očuvanja biološke raznolikosti i gospodarske perspektive za lokalne zajednice. Te prakse pod određenim uvjetima ne utječu na stanje stoka dotičnih vrsta.

               (4)

               Stoga se smatra da je sakupljanje divlje ikre u svrhu daljnjeg uzgoja u navedenim praksama tradicionalne akvakulture u skladu s ciljevima, kriterijima i načelima ekološke proizvodnje proizvoda akvakulture, pod uvjetom da su uspostavljene mjere upravljanja koje je odobrilo nadležno tijelo zaduženo za upravljanje dotičnim ribljim stokovima kako bi se osiguralo održivo iskorištavanje dotičnih vrsta, da je obnavljanje stokova u skladu s tim mjerama i da se ribe hrane isključivo hranom koja je prirodno dostupna u okolišu.

               (5)

               EGTOP je izrazio zabrinutost da izvori hrane za životinje i aditivi odobreni u ekološkoj proizvodnji proizvoda akvakulture ne ispunjavaju u dovoljnoj mjeri prehrambene potrebe mesojednih ribljih vrsta. U skladu s člankom 15. stavkom 1. točkom (d) podtočkom i. Uredbe (EZ) br. 834/2007, životinje se moraju hraniti hranom koja ispunjava njihove prehrambene potrebe u različitim fazama razvoja. Stoga bi trebalo dopustiti uporabu cijele ribe kao izvora hrane za mesojedne životinje u ekološkoj akvakulturi. Međutim, to ne bi trebalo prouzročiti dodatni pritisak na ugrožene ili prelovljene stokove. Iz tog bi razloga za proizvodnju hrane za mesojedne životinje u ekološkoj akvakulturi trebalo upotrebljavati samo proizvode ribarstva koje je treća strana potvrdila održivima. U tom je kontekstu važna vjerodostojnost sustava održivosti koji se primjenjuje radi otklanjanja sumnji potrošača u sveukupnu održivost proizvoda ekološke akvakulture. Stoga bi nadležna tijela trebala utvrditi programe potvrđivanja koje, u svjetlu načela održivog ribarstva utvrđenih Uredbom (EU) br. 1380/2013 Europskog parlamenta i Vijeća (4), smatraju primjerenima za dokazivanje održivosti proizvoda ribarstva za uporabu kao hranu za životinje u ekološkoj akvakulturi. Smjernice FAO-a iz 2009. za dodjeljivanje znaka zaštite okoliša za ribe i proizvode ribarstva iz morskog ribolova (5) mogu se primjenjivati kao referentni dokument pri ocjenjivanju prikladnosti sustava potvrđivanja.

               (6)

               Osim toga, EGTOP je naglasio potrebu za dovoljnom količinom histidina u prehrani salmonida kako bi se osigurala visoka razina zaštite zdravlja i dobrobiti životinja tih vrsta. Uzimajući u obzir znatne razlike u sadržajima histidina u morskim sirovinama ovisno o vrstama i sezonama kao i uvjetima proizvodnje, prerade i skladištenja, trebalo bi omogućiti uporabu histidina dobivenog fermentacijom kako bi se osiguralo da su prehrambene potrebe salmonida ispunjene.

               (7)

               Najveća količina ribljeg brašna koja je trenutačno dopuštena u hrani za kozice nije dovoljna za ispunjivanje njihovih prehrambenih potreba te bi je stoga trebalo povećati. U slučaju da je to potrebno za ispunjivanje količinskih prehrambenih zahtjeva, i dopunjavanje hrane za životinje kolesterolom trebalo bi dopustiti u skladu s preporukama izvješća EGTOP-a. U tu svrhu trebalo bi upotrebljavati organski kolesterol, ako je dostupan. Ako organski kolesterol nije dostupan, može se upotrebljavati i kolesterol dobiven od vune, školjkaša ili iz drugih izvora.

               (8)

               Izuzeće predviđeno člankom 25.k stavkom 2. prestaje važiti 31. prosinca 2014., stoga bi taj stavak trebalo izbrisati.

               (9)

               Kako bi se osigurala usklađenost s člankom 15. stavkom 1. točkom (a) Uredbe (EZ) br. 834/2007 s obzirom na uzgoj mlađi koja potječe od ekološki uzgojenih matičnih jata i iz ekoloških uzgajališta, smatra se potrebnim i u skladu s izvješćem EGTOP-a uvesti posebna pravila za uporabu planktona u hranidbi ekološke mlađi. Plankton je potreban radi uzgoja riblje mlađi i nije dobiven u skladu s pravilima za ekološku proizvodnju.

               (10)

               Osim toga, EGTOP je preporučio ažuriranje popisa tvari odobrenih za čišćenje i dezinfekciju u ekološkoj akvakulturi, posebno u odnosu na mogućnost uporabe nekih tvari koje su već navedene u prisutnosti životinja. Prilog VII. Uredbi (EZ) br. 889/2008 trebalo bi stoga na odgovarajući način izmijeniti.

               (11)

               Područje primjene Priloga XIII.a Uredbi (EZ) br. 889/2008, kako je definirano u članku 25.f stavku 2., trebalo bi biti jasnije definirano, posebno u odnosu na uzgojnu praksu.

               (12)

               Najveću dopuštenu uzgojnu gustoću jezerske zlatovčice trebalo bi povećati kako bi se bolje ispunile potrebe te vrste. Najveću uzgojnu gustoću trebalo bi utvrditi i za slatkovodne rakove. Prilog XIII.a Uredbi (EZ) br. 889/2008 trebalo bi na odgovarajući način izmijeniti.

               (13)

               Uredbu (EZ) br. 889/2008 trebalo bi stoga na odgovarajući način izmijeniti.

               (14)

               Mjere predviđene ovom Uredbom u skladu su s mišljenjem regulatornog Odbora za ekološku proizvodnju,

         DONIJELA JE OVU UREDBU:
   Članak 1.
   Uredba (EZ) br. 889/2008 mijenja se kako slijedi:

               1.

               U članku 25.e stavak 4. zamjenjuje se sljedećim:
               „4.   U svrhu uzgoja sakupljanje divlje riblje mlađi iz akvakulture ograničeno je na sljedeće specifične slučajeve:

                           (a)

                           prirodan ulazak ličinki riba ili rakova te mlađi pri punjenju ribnjaka, kaveznih sustava i zatvorenih sustava vodom;

                           (b)

                           ličinke europske jegulje, pod uvjetom da je uspostavljen odobreni plan za upravljanje jeguljama jer lokacija i umjetna reprodukcija jegulja ostaju neriješeni;

                           (c)

                           sakupljanje divlje ikre vrsta osim europske jegulje za uzgoj u tradicionalnoj ekstenzivnoj akvakulturi u močvarnim područjima, kao što su ribnjaci sa slanom vodom, područja pod utjecajem plime i oseke te obalne lagune, zatvorenima nasipima i uzvisinama, pod uvjetom da:

                                       i.

                                       obnavljanje stokova u skladu je s mjerama upravljanja koje su odobrila nadležna tijela zadužena za upravljanje dotičnim ribljim stokovima kako bi se osiguralo održivo iskorištavanje dotičnih vrsta; i

                                       ii.

                                       ribe se hrane isključivo hranom koja je prirodno dostupna u okolišu.”

               2.

               U članku 25.f stavak 2. zamjenjuje se sljedećim:
               „2.   Uzgojna gustoća i uzgojna praksa utvrđene su Prilogom XIII.a prema vrsti ili skupini vrsta. Razmatrajući učinke uzgojne gustoće i uzgojne prakse na uzgajane ribe, prati se stanje ribe (poput oštećenja peraja, ostalih povreda, stope rasta, izraženog ponašanja i sveukupnog zdravlja) te kakvoća vode.”

               3.

               U članku 25.k stavku 1. dodaje se sljedeća točka (e):

                           „(e)

                           hrana za životinje dobivena od cijele ribe ulovljene u uzgajalištima koja su potvrđena kao održiva u okviru sustava koji nadležno tijelo priznaje u skladu s načelima utvrđenima Uredbom (EU) br. 1380/2013 Europskog parlamenta i Vijeća (6).

                  (6)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).”"

               4.

               U članku 25.k stavak 2. se briše.

               5.

               U članak 25.k dodaje se sljedeći stavak:
               „5.   Histidin dobiven fermentacijom može se upotrebljavati u obroku za salmonide ako se izvorima hrane za životinje iz stavka 1. ne osigura dovoljna količina histidina kako bi se ispunile prehrambene potrebe ribe i spriječio nastanak očne mrene.”

               6.

               U članku 25.l stavak 3. zamjenjuje se sljedećim:
               „3.   Ako se prirodna hrana dopunjuje u skladu sa stavkom 2.:

                           (a)

                           obrok za somove (Pangasius spp.) iz odjeljka 9. Priloga XIII.a može sadržavati najviše 10 % ribljeg brašna ili ribljeg ulja dobivenih iz održivog ribarstva;

                           (b)

                           obrok za kozice iz odjeljka 7. Priloga XIII.a može sadržavati najviše 25 % ribljeg brašna i 10 % ribljeg ulja dobivenih iz održivog ribarstva. Kako bi se osigurale količinske prehrambene potrebe kozica, kao dopuna njihovoj prehrani može se upotrebljavati organski kolesterol; ako organski kolesterol nije dostupan, može se upotrebljavati neorganski kolesterol dobiven od vune, školjkaša ili iz drugih izvora.”

               7.

               Umeće se sljedeći članak 25.la:
               „Članak 25.la
               Posebna pravila za hranu za ekološku mlađ
               U uzgoju ličinki ekološke mlađi kao hrana za životinje mogu se upotrebljavati konvencionalni fitoplankton i zooplankton.”

               8.

               U članku 25.s stavak 6. zamjenjuje se sljedećim:
               „6.   Za biološku kontrolu ektoparazita prednost se daje ribama čistačima i uporabi slatke vode, morske vode i otopinama natrijevog klorida.”

               9.

               Prilozi VII. i XIII.a mijenjaju se u skladu s Prilogom ovoj Uredbi.

         Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2014.

            Za Komisiju

            Predsjednik

         Jean-Claude JUNCKER

      (1)  SL L 189, 20.7.2007., str. 1.

      (2)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).

      (3)  Odluka Komisije 2009/427/EZ od 3. lipnja 2009. o osnivanju stručne skupine za tehničko savjetovanje o ekološkoj proizvodnji (SL L 139, 5.6.2009., str. 29.).

      (4)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

      (5)  ISBN 978-92-5-006405-5

      PRILOG

                  1.

                  Točka 2. Priloga VII. Uredbi (EZ) br. 889/2008 zamjenjuje se sljedećim:
                  2.   Proizvodi za čišćenje i dezinfekciju za uzgoj životinja akvakulture i morskih algi iz članka 6.e stavka 2., članka 25.s stavka 2. i članka 29.a.
                  2.1.   U skladu s relevantnim nacionalnim odredbama i odredbama Unije iz članka 16. stavka 1. Uredbe (EZ) br. 834/2007, a posebno s Uredbom (EU) br. 528/2012 Europskog parlamenta i Vijeća (1), proizvodi koji se upotrebljavaju za čišćenje i dezinfekciju opreme i objekata, kada u njima nema životinja akvakulture, mogu sadržavati sljedeće aktivne tvari:

                              —

                              ozon,

                              —

                              natrijev hipoklorit,

                              —

                              kalcijev hipoklorit,

                              —

                              kalcijev hidroksid,

                              —

                              kalcijev oksid,

                              —

                              kaustičnu sodu,

                              —

                              alkohol,

                              —

                              bakreni sulfat: samo do 31. prosinca 2015.,

                              —

                              kalijev permanganat,

                              —

                              smjesu sjemenki čaja pripravljenu od prirodnih sjemenki kamelije (uporaba ograničena na uzgoj kozica),

                              —

                              smjese kalijevog peroksomonosulfata i natrijevog klorida za proizvodnju hipoklorne kiseline.

                        2.2.   U skladu s relevantnim nacionalnim odredbama i odredbama Unije iz članka 16. stavka 1. Uredbe Vijeća (EZ) br. 834/2007, a posebno s Uredbom (EU) br. 528/2012 i Direktivom 2001/82/EZ Europskog parlamenta i Vijeća (2), proizvodi koji se upotrebljavaju za čišćenje i dezinfekciju opreme i objekata, u prisutnosti životinja akvakulture ili bez njih, mogu sadržavati sljedeće aktivne tvari:

                              —

                              vapnenac (kalcijev karbonat) za kontrolu pH-a,

                              —

                              dolomit za korekciju pH-a (uporaba ograničena na uzgoj kozica),

                              —

                              natrijev klorid,

                              —

                              vodikov peroksid,

                              —

                              natrijev perkarbonat,

                              —

                              organske kiseline (octena kiselina, mliječna kiselina, limunska kiselina),

                              —

                              huminsku kiselinu,

                              —

                              peroksioctene kiseline,

                              —

                              peroctene i peroktanoične kiseline,

                              —

                              jodofore (samo u prisutnosti jaja).

                     (1)  Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.)."

                     (2)  Direktiva 2001/82/EZ Europskog parlamenta i Vijeća od 6. studenoga 2001. o zakoniku Zajednice o veterinarsko-medicinskim proizvodima (SL L 311, 28.11.2001., str. 1.).”"

                  2.

                  Prilog XIII.a Uredbi (EZ) br. 889/2008 mijenja se kako slijedi:

                              (a)

                              u retku koji se odnosi na „Maksimalnu uzgojnu gustoću” u tablici u odjeljku 1. „Jezerska zlatovčica 20 kg/m3” zamjenjuje se s „Jezerska zlatovčica 25 kg/m3”;

                              (b)

                              nakon odjeljka 7. umeće se sljedeći odjeljak:
                              „Odjeljak 7.a

                              Ekološka proizvodnja slatkovodnih rakova:
                              Dotične vrste: Astacus astacus, Pacifastacus leniusculus.

                                          Maksimalna uzgojna gustoća

                                          Za male slatkovodne rakove (< 20 mm): 100 životinja po m2. Za slatkovodne rakove srednje veličine (20 – 50 mm): 30 životinja po m2. Za odrasle slatkovodne rakove (> 50 mm): 10 životinja po m2, pod uvjetom da su osigurana odgovarajuća skrovišta.”